છેડે ટાઈટ ગાંઠ બાંધીને નક્કી કર્યું કે જે થવાનું હોય તે થાય, પણ મારે સભ્યતાના રવાડે ચઢવું જ છે. જાણે કે મારામાં અન્ના હજારે પ્રગટ થયો. બીજી કોઈ બાબતે કંટ્રોલ રહે કે નાં રહે, પણ સભ્યતા જાળવવા મગજ ઉપર કંટ્રોલ અવશ્ય રાખવો એવો દઢ નિર્ણય કર્યો. આ કામ લોક્પાલના બિલ જેટલું અઘરું છે. કદાચ રામદેવજી મહારાજની જેમ ભાગવાનો અને વસ્ત્ર પરિવર્તન કરવા જેવો સમય પણ આવે. તો પણ…. સંકલ્પ એટલે સંકલ્પ. સોંગંદ અને સંકલ્પ તૂટવા માટે જ જનમ લેતા હોય છે એની ખબર હોવા છતાં હસાહસનાં માર્ગ છોડી હું સાહસના માર્ગે દઢ બન્યો. જો આટલું ય સાહસ નહિ કરીએ તો આપણી સાહસવૃત્તિ લાજે. એટલે યાહોમ કરીને પડો ફતેહ છે આગે….. એમ કહીને ઝંપલાવી દીધું. મારી વર્ષગાંઠ નિમિતે જો આપને એકાદ શુભકામના આપવાની ઈચ્છા ભૂલમાં પણ થાય તો તમે એટલું જ કહેજો કે, “રમેશભાઈ.. તુમ આગે બઢો, હમ તુમ્હારે સાથ હૈ…..!!!”